
	Comisia pentru buget, finanţe şi bănci

	
	Bucureşti,        

Nr. 22/146/21.09.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru completarea art.140 din Legea nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 177 din  29 mai 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/146/21.09.2012


RAPORT 
asupra proiectului de Lege  pentru completarea art.140 din Legea nr.571/2003 privind Codul fiscal
Cu adresa nr. Plx 177 din 29 mai 2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea art.140 din Legea nr.571/2003 privind Codul fiscal.
Prezentul proiect de lege are ca obiect de reglementare completarea art. 140 alin. (2) din Legea nr. 571/2003 privind Codul fiscl, cu modificările şi completările ulterioare, cu o nouă literă, lit. g), în sensul aplicării cotei reduse de 9% şi pentru „publicitatea prin presă”.
La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi, Comisia pentru politică economică, reformă şi privatizare şi Comisiei pentru industrii şi servicii.
Guvernul nu susţine adoptarea iniţiativei legislative.

Proiectul de Lege a fost adoptat de Senat în şedinţa din 21 mai 2012, în condiţiile articolului 75 alineatul (2) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu votul majorităţii membrilor prezenţi la dezbatere. 

În urma dezbaterii, în şedinţa din data de 19.09.2012, comisia propune Plenului Camerei Deputaţilor respingerea  proiectului de Lege pentru completarea art.140 din Legea nr.571/2003 privind Codul fiscal, din următoarele considerente:
· legislaţia naţională în domeniul TVA, respectiv Legea nr. 571/2003, a fost în totalitate armonizată cu acquis-ul comunitar în materie, a cărei componentă principală este Directiva 112/20067CE privind sistemul comun al TVA, cu modificările şi completările ulterioare;

· propunerea legislativă nu respectă prevederile art. 13 din Legea responsabilităţii fiscal- bugetare nr. 69/2010 care prevede necesitatea unor propuneri de măsuri de compensare a impactului financiar respectiv sau să aibă avizul Ministerului Finanţelor Publice şi al Consiliului fiscal, conform căruia impactul financiar nu afectează ţintele bugetare anuale şi pe termen mediu.

· România s-a angajat, în cadrul Acordului de finanţare de tip preventiv cu Uniunea Europeană şi Fondul Monetar Internaţional, să respecte criteriul de performanţă privind încadrarea în ţinta stabilită de deficit bugetar.

	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

